ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ನಾಭಪಂಕ್ತಿ
ನಾಭಪಂಕ್ತಿ
ಅಶೋಕನ ಅಡಳಿತಕ್ಕೆ ಒಳಪಡದೆ ರಾಜ್ಯದ ಹೊರಗಡೆ ಇದ್ದ ಜನಾಂಗಗಳ ಪೈಕಿ ನಾಭಕದ (ನಭಾಕ) ನಾಭಪಂಕ್ತಿಗಳದೂ ಒಂದೆಂದು ಶಾಸನಗಳಲ್ಲಿ ಹೇಳಲಾಗಿದೆ. ನಾಭಕಪುರ ಉತ್ತರದ ಕುರುಗಳಿಗೆ ಸೇರಿದ್ದೆಂದು ವೈ ವತ್ರ್ತ ಪುರಾಣದಲ್ಲಿ ಹೇಳಲಾಗಿದೆ. ನಾಭಪಂಕ್ತಿಗಳು ಕಂಭೋಜರ ನೆರೆಯವರೆಂದು ಹಿಮಾಲಯದ ವಾಯುವ್ಯ ದಿಶೆಯಲ್ಲಿ ವಾಸಿಸುತ್ತಿದ್ದರೆಂದು ಈ ಪುರಾಣದ ಆಧಾರದ ಮೇಲೆ ಅಭಿಪ್ರಾಯಪಡಲಾಗಿದೆ. ಪಾಣಿನಿಯ ವ್ಯಾಕರಣ ಸೂತ್ರವೊಂದರ ಗಣಪಾಠದಲ್ಲಿ ನಾಭಾಕ ಮತ್ತು ಊರ್ಣನಾಭ ಎಂಬವು ಜನನಾಂಗಗಳ ಹೆಸರೆಂದು ಹೇಳಲಾಗಿದೆ. ನಾಭಪಂಕ್ತಿಗಳಿಗೂ ಗಂಧಾರರಿಗೂ ಸಂಬಂಧವಿದ್ದಿರಬಹುದು.
(ಜಿ.ಬಿ.ಆರ್.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ